שיחה:פסקי דין בישראל

message: מישהו צריך לעדכן את הרשימה הזו. חסרים בג"ץ ההתנתקות, בג"ץ הגדר, ועד הרבה דברים (למשל האיסור על פיטום אווזים בישראל)

message: אני לא מבין כלום במשפטים. נראה לי שצריך להסביר מהו כל אחד מחלקי המשפט המצוטט: 
 ע"א 6281/93 בנק המזרחי המאוחד נ. מגדל כפר שיתופי, פ"ד מט (4) 221
לפחות אותי זה מעניין לדעת מה אני קורא כאן.. תודה, Yonidebest Ω Talk‏ 23:44, 6 אוגוסט 2005 (UTC)
replies: text: כתבתי למענך את הערך פסק דין, ובו ההסבר המבוקש. הערך טרם הושלם, עוד אמשיך ואפרט. דוד שי 05:26, 7 אוגוסט 2005 (UTC)
replies: text: :ישר כח :-) Yonidebest Ω Talk‏ 09:56, 7 אוגוסט 2005 (UTC)
כעורך דין אני חייב להודות שהערך הזה קצת מוזר בעיני. הוא בוודאי אינו מכוון להדיוטות (כי אין להם מה לעשות עם רשימת פסקי דין שאין בצידה הסבר), וגם לא לעורכי דין. היומרה להקיף את פסקי הדין החשובים בישראל בעמוד שניים אינה אפשרית, חסרים תחומים שלמים בעולם המשפט: עשיית עושר (פ"ד אדרס, א.ש.י.ר), נאמנות. בתחומים שכן נמצאים יש חוסר גדול מאוד: לדוג' אי אפשר לקבל שפסק הדין היחיד החשוב בישראל בתחום הפלילי לדוג' הוא פרשת שמרת.
מציע למחוק את הערך או לחלופין לפצל אותו לכל אחד מתחומי המשפט, ולהסביר על כל תחום על מה מדובר תוך מתן פירוט מינימלי לעקרונות הנוהגים בליווי פסקי דין [משתמש: karuna].
thread_title:  איפה ההסברים? 

message: הערך נראה כמו רשימה, יש קטגוריה ואם יש פסק דין חשוב הוא ימצא את דרכו לויקיפדיה.הידרו 20:06, 20 בנובמבר 2006 (IST)
replies: text: יש לעשות כפי שעשינו בכל המקרים האחרים: להוסיף את הערכים החשובים שטרם נכתבו לקטגוריית פסקי הדין המתאימה, ולמחוק את הרשימה. היא אינה מוסיפה כלום מעבר לקטגוריה. ‏odedee • שיחה 05:25, 24 בנובמבר 2006 (IST)
thread_title:  חשיבות? 

message: קראתי אמירתו של ידידי המלומד הטוען כי לעו"ד אין מה למצוא בערך הנ"ל היות וזהו לא אתר משפטי,ואכן לצרכי לימוד/מציאת תקדימים/כתבי טענות אין זה המקום לעוסקים במקצוע.
עם זאת, בשנתיים האחרונות נלמד מקצוע חדש בפקולטות תחת השם "י(סודות) המקצוע המשפטי.המקצוע שופך אור על הקונטקס בו התקבל פסק הדין, האחריות החברתית של השופטים בהכרעתו והכרה בכך שבכוחם של פסקי דין לשנות מציאות חברתית.למשל,פסק דין ע"א נתן נ' סטרוד 1/84 קירב את האחריות החוזית בארץ לכמעט מוחלטת, זאת בעקבות רציו שלעיתים אף מוות לא גורם לביטול חוזה.שלו נ' שפע (המוכר בשמו פס"ד ארומה) היווה פסיקה ראשונה בישראל המכירה בגזענות.כל פסק דין שעורר סערה ציבורית שינה את המציאות החברתית וכאן מיקומו של ערך זה .יישר כח!
thread_title:  ערך מצוין 

message: אני מאוד לא שלם עם שם הערך, בתור התחלה. את המילה חשובים אמחוק מדי, מאחר והיא מפרה בבירור את כללי הנייטרליות. אני מניח שמדובר כאן בפסקי דין שאכן זכאים לערך, אבל מה בעצם הטעם ברשימה כזאת? הרי בדיוק בשביל זה נוצרו הקטגוריות. ואם רוצים אפשר לחלק לקטגוריות משנה לפי החלוקה כאן כדי לסייע לקורא. מעבר לכך, לא ברור מה קריטריון ההכללה ברשימה (שהרי איננו כותבים על כל פס"ד בישראל, אפילו לא של ביהמ"ש העליון/בג"ץ), זו רשימה שיכולה להתנפח לממדי ענק. קוריצה • שיחה • אהמ • המורשת העולמית. פשוט עולמית! 21:15, 9 במרץ 2010 (IST)
replies: text: אני מסכים עם ברוקולי. זה לא ערך, אלא רשימה שלא ברור כיצד מחליטים מה נכנס אליה ומה לא, ושגבולותיה רחוקים מלהיות ברורים. יש להסתפק בערכים עצמאיים על פסקי הדין החשובים, המפורסמים ופורצי הדרך, וקטלוגם בקטגוריה "פסקי דין ישראלים". Lostam - שיחה 23:06, 9 במרץ 2010 (IST)
replies: text: :אני מסכים עם שניכם. דוד שי - שיחה 23:23, 9 במרץ 2010 (IST)
כמה הערות בנוסף לדברים שנאמרו מעליי. ראשית, יש פה רק פסקי דין של בית המשפט העליון. פסקי דין של ערכאות אחרות לא נכנסו למרות שהם עשויים להיות חשובים לא פחות (למשל פסק הדין בעניין כפר קאסם שניתן על ידי ערכאה צבאית). שנית, הבחירה היא שרירותית גם ברמה של ענפי משפט - נראה  שלא ניתן אפילו פסק דין חשוב אחד בענייני משפחה בהיסטוריה של מדינת ישראל - וגם ברמה של פסקי הדין - בארי רחוק מלהיות פסק הדין החשוב ביותר שניתן בתחום המשפט הפלילי. אמיר מלכי-אור - שיחה 23:27, 9 במרץ 2010 (IST)

text: זה פשוט ערך נורא ישן, מפברואר 2004. אני חושב שאז עוד לא היו קטגוריות. את כל מה שכחול אפשר להוציא מכאן, את מה שלא נכתב עליו ערך אפשר לציין באדום בשיחת הקטגוריה. ‏odedee • שיחה 23:43, 9 במרץ 2010 (IST)
replies: text: :ועכשיו אני רואה שכבר כתבתי את זה ב-2006. לפחות אני עקבי. ‏odedee • שיחה 23:44, 9 במרץ 2010 (IST)
רק עתה שמתי לב לשיחה הזו, ונחרדתי. האמירה שהשם "פסקי דין חשובים" מפר את כללי הנייטרליות אינה נבונה. לפסקי דין יש היררכיה של חשיבות, ויש מדדים אוביקטיביים - איזה ערכאה נתנה את פסק הדין, מידת הדיון הציבורי בפסק הדין, האם פסק הדין השפיע על שינוי חקיקה, עד כמה אוזכר בפסיקה שלאחריו ובמאמרים משפטיים. האם צריך להיות ערך כזה? איני יודע, אבל אם צריך הוא צריך להיקרא "פסקי דין חשובים" ולא בכל שם אחר. אלמוג 22:26, 10 במרץ 2010 (IST)

text: אתה מבלבל בין חשיבות אנציקלופדית לבין שימוש במילה חשוב כשם הערך, כאילו הקביעה שפסקי דין אחרים אינם חשובים. הקורא הממוצע לא מבין שאצלנו חשיבות מתייחס כמעט תמיד לחשיבות אנציקלופדית. אחרי שנתתי בראש לאותו טרול שגידף את מערכת המשפט אני כנראה האחרון שאפשר לחשוד בו כעוין שלה. קוריצה • שיחה • אהמ • המורשת העולמית. פשוט עולמית! 22:29, 10 במרץ 2010 (IST)
replies: text: : כן. הקביעה היא שפסקי דין אחרים אינם חשובים. יש פסקי דין חשובים ויש פסקי דין שאינם חשובים ויש מבחן אובייקטיבי המכריע ביניהם. אין המדובר כלל בחשיבות אנציקלופדית, אלא בחשיבות אקדמית ומשפטית. ככל שפסק דין משפיע על מעגל גדול יותר של אנשים מעבר לסכסוך המסויים, כך חשיבותו גדולה יותר. אם אתבע את שכני על שפגע במכוניתי, פסק הדין ישפיע רק עלי ועליו, ויישכח לאחר ששכני ישלם לי את הפיצוי שנפסק. בג"צ קול העם נ. שר הפנים שניתן ב-1953, השפיע אמנם על עורכי העיתון ועל שר הפנים, אך גם מאז על כל אזרח ואזרח במדינת ישראל, ומהווה מקור למחקרים משפטיים ואיזכורים בפסקי דין אחרים. זה לא עניין של נייטרליות, לא עניין של חשיבות אנציקלופדית, זו עובדה, ואני דורש שכל עוד הערך הזה קיים, יישא את הכותרת "פסקי דין חשובים בישראל". אלמוג 06:30, 11 במרץ 2010 (IST)
replies: text: ::מסכימה עם קוריצה ברוקולי ודוד לענין העדר חשיבות, בסייג אחד. הייתי מעבירה את הרשימה (המסודרת ומלאה יותר) של פסקי-דין במשפט חוקתי, אל הערך הקיים שלנו במשפט חוקתי, כיון שיש שם הפניה ומידע אנציקלופדי (גם אם מדובר במשפטים ספורים) על פסקי דין חשובים בהיסטוריה החוקתית של מדינת ישראל, עליהם עדין אין לנו ערך. לענין שם הערך, אם יוחלט להשאירו, מסכימה עם אלמוג. קלודיה - שיחה 07:38, 11 במרץ 2010 (IST)
replies: text: :::הרשו לי לחלוק על דעתכם המלומדת. לדעתי יש מקום לערך על פסקי דין חשובים בפסיקה הישראלית אבל הוא לא צריך להיות רשימה אלא ערך שייתן לכל פסק דין המופיע בו את הקונטקסט בכמה מילים ואת החשיבות, בפרט לכאלה שאין עליהם ערך או שלא סביר שיהיה עליהם ערך פרטני, אבל גם עבור כאלה שיש עליהם ערך, משום שהערכים המשפטיים, כמו ערכי המתמטיקה, אינם נגישים ביותר ומייגע לקרוא אותם עבור הדיוטות. סיכום תמציתי של הפסיקה וחשיבותה במסגרת ערך שיתאר את העשייה של המערכת המשפטית הם בעלי ערך וחשיבות רבים.Ranbar - שיחה 09:47, 11 במרץ 2010 (IST)
replies: text: ::::מסכים עם רנבר, והצעה נוספת: להחליף את שמות הכותרות בכל פיסקה מהשם הרשמי של התיק לשם הנושא. את שם התיק, המייגע ולא מובן להדיוטות, כדאי להשאיר לסוגריים בסוף, או אפילו להערת שוליים, אלא אם כן תהיה הרחבה על סיפור הרקע. עזר - שיחה 13:26, 15 במרץ 2010 (IST)
replies: text: ::::: מסכים עם Lostam לעיל. המידע על פסקי הדין צריך להיות בערכים אליהם. דרור - שיחה 14:38, 15 במרץ 2010 (IST)
thread_title: חשיבות2?